**VIRKSOMHETSPLAN FOR KANUTTEN BARNEHAGE**

**2022-2026**



**Virksomhetsplan Kanutten barnehage 2022-2026**

**Innledning:**

Virksomhetsplanen gir retningslinjer for det pedagogiske arbeidet i barnehagen og gir føringer for utarbeidelse av barnehagens øvrige planverk som årshjul og månedsplaner. Den vil være styrende i barnehagens arbeid med å nå oppsatte mål og utad vil den være forpliktende overfor foreldre, styret og øvrige samarbeidspartnere. Virksomhetsplanen bygger på Lov om barnehager og forskriften til denne, Rammeplan for barnehagen.

**Presentasjon av barnehagen:**

Kanutten er en privat Barnehage som ble etablert i Januar 1992 av ansatte ved Olavsvern base, men drives i dag av foreldre på ideelt grunnlag. Vi holder til i en tidligere forsvarsbolig i Norselvegen på Hungeren og har to-avdelinger med 29 plasser for barn i alderen 0-6 år. Barnehagens bemanning består av 4 pedagoger, 2 barne- og ungdomsarbeidere og 2 assistenter. Vi har åpent mellom 07.00 og 16.30. Barnehagen ligger i et boligområde med nær tilknytning til skogen og fjellet, som benyttes i tillegg til barnehagens eget uteområde. I barnehagens nærmiljø ligger Reinen og Tromsdalen skole, Pyramiden kjøpesenter, bibliotek, legesenter, fjellheisen, Trelasthandel og Tromsdalen kirke. Bussforbindelsen er god og vi har kort veg til skog og fjell.

**Lovverk og planer:**

**Lov om barnehager**

§1 Formål

Barnehagen skal gi barn under opplæringspliktig alder gode utviklings- og aktivitetsmuligheter i nær forståelse med barnas hjem. Kanutten barnehage har reservert seg fra den kristne formålsparagrafen.

§2 Barnehagens innhold

Barnehagen skal være en pedagogisk virksomhet.

Barnehagen skal bistå hjemmet i deres omsorg- og oppdrageroppgaver og på den måten skape et godt grunnlag for barnas utvikling, livslange læring og aktive deltakelse i et demokratisk samfunn.

**Rammeplan for barnehagen**

Rammeplanen er en forskrift til Lov om barnehager og fastsetter utfyllende bestemmelser om barnehagens innhold og oppgaver.

**Kanutten barnehage, vår visjon, grunnleggende verdier og holdninger**

Vår barnehage skal drives i samsvar med gjeldende lover, forskrifter og kommunale vedtak for barnehagevirksomhet i tillegg til barnehagens vedtekter, budsjett og barnehagens interne planverk.

***Vår visjon: «Lystbetont lek og læring»***

Barn utvikler seg gjennom aktivt samspill med andre mennesker, og får grunnleggende holdninger til seg selv og andre gjennom ulike erfaringer. Sosiale og kommunikative ferdigheter er grunnleggende for å kunne fungere godt i samspill med andre mennesker. Vi har med bakgrunn i dette valgt å arbeide med sosial kompetanse blant annet gjennom programmet «De utrolige årene» av Carolyn Webster-Stratton, hvor barna deltar på Dinosaurskole fra de er ca. 2 år og frem til skolestart.

Barndommen har sin egenverdi og et godt samarbeid med barnas hjem er selve grunnlaget for at barna skal få oppleve en god barndom preget av trygghet, trivsel, lek og vennskap.

Personalets verdier og virkelighetsoppfatning, kunnskap og holdninger danner grunnlaget for arbeidet vi gjør. I likhet med vår bevissthet rundt egen rolle og det at vi er forbilder for barna. Våre handlinger rundt barna skal alltid ta utgangspunkt i barnets beste.

Vi ser på trygghet og trivsel som en forutsetning for utvikling og vil at barna skal oppleve barnehagen som et trygt sted hvor omsorg, vennskap, lek og læring står sentralt. Vår oppgave er å skape rom for at alle opplever å være verdifull og viktig, store som små, uavhengig av bakgrunn og ferdigheter. Hvert enkelt barn har sin egen verdi og skal få muligheten til å ytre sine meninger og å delta i fellesskapet utfra egne forutsetninger. Barna skal oppleve å være en del av et inkluderende miljø hvor mangfold og gjensidig respekt blir vektlagt. Vi skal lære om og undre oss over hverandres ulikheter og få erfaringer med at det finnes mange måter å tenke, handle og leve på.

Med fjellet og skogen i nærmiljøet har vi en unik mulighet for å gi barna innblikk i naturens mangfold gjennom lek og fysisk aktivitet. Det er viktig å gi barna kunnskap om naturen rundt oss og at våre handlinger i dag vil få konsekvenser utover oss selv og de som kommer etter.

Vi er opptatt av at barna skal få kunnskap om sin egen kropp, følelser, behov og lære hvordan de kan ivareta seg selv. Personalet skal ha et bevisst forhold til at barn kan være utsatt for omsorgssvikt, vold og seksuelle overgrep og vite hvordan det kan forebygges og oppdages. Vi skal også vite hvordan vi håndterer og melder fra om dette. De eldste barna deltar på hjertesamlinger som tar for seg temaer som mobbing, hemmeligheter, følelser og berøring.

**Omsorg**

Personalet har plikt til å handle omsorgsfullt overfor alle barn i barnehagen. Det krever at vi er oppmerksom og åpen i møte med det enkelte barn og gruppa som helhet. Å opptre omsorgsfullt overfor barn krever voksne som setter trygge og forutsigbare rammer, viser nærhet, innlevelse, er lydhør for barnas uttrykk og har evne og vilje til å samspille med barna. Omsorg skal prege alle situasjoner og komme til uttrykk gjennom hverdagsaktiviteter som lek, læring, måltid, påkledning og barnets behov for stell, ro og hvile. Omsorg er nært knyttet til oppdragelse, helse, trygghet og tillit, som igjen er en forutsetning for utvikling og læring. God omsorg vil bidra til gode relasjoner hvor barn kan utvikle tillit til seg selv og andre og på den måten gradvis ta større ansvar for seg selv og fellesskapet.

**Lek**

Leken skal ha en fremtredende plass i barnehagen og er en viktig del av barnas sosiale liv. Leken må anerkjennes for sin egenverdi og det at den er en viktig del av barnekulturen. Inntrykk barna får, kommer ofte til uttrykk gjennom leken. Barnehagen har som oppgave å organisere tid, rom og lekemateriell, samt legge til rette for at barna får felles erfaringer og opplevelser som kan være med å inspirere til lek og gi rom for ulike typer lek både ute og inne.

Gjennom leken og i samhandling med andre, legges grunnlaget for læring, sosial- og språklig kompetanse. Personalet skal være tilgjengelig og støttende og bidra til å fremme et inkluderende miljø der alle barn kan oppleve glede over å delta i leken. Leken preges av glede og humor og er et motstykke til utestenging og mobbing.

**Læring**

Barna skal oppleve et miljø som støtter opp om deres lyst til å leke, lære, utforske og mestre. Personalet skal være bevisst på at både positiv og negativ læring skjer i alle situasjoner og aktiviteter og må støtte opp om og være delaktig og berike barnas initiativ, undring, nysgjerrighet, kreativitet og lærelyst. Barnehagen skal sørge for rike og varierte opplevelser, erfaringer og utfordringer tilpasset alder og modning slik at barna får opplevelse av det å mestre og få troen på egne evner. Personalet må sørge for at alle blir inkludert og får være en del av fellesskapet hvor barna kan være delaktig i egen og andres læring. Alle har ulike områder de trenger å øve på og vi ønsker å jobbe for en kultur hvor alle heier hverandre frem mot målet.

**Danning**

Personalet skal støtte barna i deres nysgjerrighet til verden rundt seg og bidra til å legge grunnlag for selvstendig og ansvarlig deltakelse i et demokratisk fellesskap. Barna må hjelpes til å forstå at felles verdier og normer er viktig for fellesskapet, men også at ulike meninger og behov blir synliggjort og verdsatt. I samspill, dialog, lek og utforsking skal barnehagen bidra til at barna utvikler evne til kritisk tenkning, vurderingsevne og evne til å handle og dermed kunne bidra til endringer. Gjennom å invitere barna til undrende og utforskende samtaler i hverdagen, skal personalet utfordre barnas tenkning i veien på å finne sin identitet, og gjøre gode valg for seg selv og omgivelsene.

**Vennskap og felleskap**

Sosial kompetanse er en forutsetning for å fungere godt i samspill med andre. Gjennom sosialt samspill med andre utvikler barn kunnskap, ferdigheter og holdninger som er viktig for å kunne ta og opprettholde kontakt med andre. Leken er en viktig læringsarena hvor barna lærer seg selv og andre å kjenne. Her må de kommunisere, samhandle, sette grenser, vente på tur og finne løsninger. I barnehagen skal alle barn føle seg betydningsfulle for fellesskapet og vi har som mål at alle skal ha minst én venn når de runder 3 år. Personalet skal aktivt legge til rette for utvikling av sosialt fellesskap og vennskap, forebygge, stoppe og følge opp diskriminering, utestenging, krenkelser og mobbing. Det er viktig at personalet er til stede og hjelper og veileder barna i lek og samspill i hverdagen og er oppmerksom på at barn oppfatter krenkelser ulikt. Barna skal hjelpes i å finne balansen mellom å ta hensyn til egne og andres behov.

**Språk og kommunikasjon**

I dialog og samspill skal barna støttes i å kommunisere, medvirke, lytte, forstå og skape mening. Vi skal anerkjenne og verdsette barnas ulike kommunikasjonsuttrykk, språk og tegnspråk. Gjennom hverdagen skal alle barn få delta i aktiviteter som fremmer kommunikasjon og språkutvikling. Som voksne må vi sette ord på våre handlinger og det vi har rundt oss, slik at barna kan skjønne sammenhenger. Personalet skal være lydhør for barnas verbale og non-verbale uttrykk og sørge for at barna får positive erfaringer i å bruke språket som uttrykk for egne tanker og følelser. Vi skal sørge for at alle barn får delta i samtaler og samspill og støtte opp om de som har kommunikasjonsvansker, er lite språklig aktive eller som har forsinket språkutvikling. Et språklig mangfold kan berike hele barnegruppen og vi må derfor støtte barn i å bruke morsmålet sitt og fremme og utvikle barnas Norsk-/samiskspråklige kompetanse. Bildebruk er et naturlig supplement til verbalt språk for å styrke språkforståelsen og gi flere kommunikasjonsmuligheter. Bilder kan være av konkreter, samt sangkort, dagstavler, aktivitetsvalg og situasjonsbetingede bildekort. Dette forsterker ikke bare språket til de som har en forsinket utvikling, men styrker også forståelsen og konkretiserer for de som følger en normal utvikling.

**Samiske barn**

Samiske barn skal støttes i å bevare og utvikle sitt språk og kultur og barnehagen skal tilpasse dette til barnets bakgrunn. Personalet skal ha kjennskap til og legge vekt på den samiske kulturen og at denne er en del av barnehagens innhold for alle barna. I dette arbeidet vektlegges det nært samarbeid med barnets hjem. Bøker, utstillinger, bilder, eventyr/sagn og internett er naturlige metoder å ta inn i dette arbeidet.

Vi ønsker i tillegg samarbeid med andre barnehager med samisktalende barn – for aktivitetsutveksling, tips og råd knyttet til samisk språk, dagligliv og tradisjoner.

**Barns medvirkning**

Det er viktig for barn å oppleve at de får være med å påvirke og forme sin egen hverdag. De skal få mulighet til aktiv deltakelse i planlegging og vurdering av barnehagens virksomhet. Deres synspunkter skal tillegges vekt i forhold til deres alder og modenhet. Personalets oppgave er å sørge for at alle barn skal få erfare å få innflytelse på det som skjer i barnehagen, også de barna som ikke kommuniserer muntlig har rett til å bli hørt. Barna skal ikke overlates et ansvar de ikke er rustet til å ta. Enhver situasjon må derfor vurderes, og barnas medvirkning skal foregå innenfor forsvarlige og trygge rammer knyttet til barnet utviklingsnivå og kompetanse.

**SATSNINGSOMRÅDET: SOSIAL KOMPETANSE gjennom arbeidet med «De utrolige årene»**

I vår barnehage har vi valgt å vektlegge arbeidet med sosial kompetanse fordi det er betydningsfullt at barna utvikler gode sosiale ferdigheter, og evne til å kunne samhandle på en positiv måte med andre. Et viktig virkemiddel for oss blir blant annet leken som er en viktig arena for sosial utvikling, læring og etablering av vennskap. I tillegg jobber vi konkret og målrettet med sosial kompetanse gjennom Dinosaurskolen, som barna deltar på fra rundt 2 års alderen.

![MC900437801[1]]()

Med bakgrunn i dette, følger vi programmet ”De utrolige årene” av Carolyn Webster -Stratton, som er med på å fremme positiv sosial samhandling mellom barna, i tillegg til økt samarbeid mellom barna og de voksne. Her øver barna på:

-å vente på tur -å gi komplimenter til hverandre

-å lytte -å samarbeide

-å bli enige -å samtale og stille spørsmål

-å dele -å oppdage og forstå følelser

-å hjelpe -å løse problemer

-å kontrollere sinne - hvordan være gode venner

Barna mellom 2 og 5 år, er delt i grupper utfra alders- og utviklingsnivå. Innenfor gruppene har vi lagt opp til ulike nivåer og tilnærmingsmåter til temaene for at barna skal få progresjon og variasjon i løpet av perioden.

**Dagsrytme**

|  |  |
| --- | --- |
| **07.00** | **Barnehagen åpner** |
| **08.30** | **Frokost (medbragt) drikke serveres** |
| **09.00** | **Aktiviteter/lek ute eller inne** |
| **11.00/11.30** | **Lunsj serveres** |
| **12.00** | **Hvile/lek** |
| **14.00** | **Frukt og drikke serveres** |
| **14.15** | **Aktiviteter/lek ute eller inne** |
| **16.30** | **Barnehagen stenger** |

**ÅRS- OG AKTIVITETSHJUL**

|  |  |  |  |  |
| --- | --- | --- | --- | --- |
| MÅNED | TEMA | TRADISJONER | FAGOMRÅDER | HUSK |
| JanuarKnertenAuroraFørskole | VinteraktiviteterKunstuttrykkStart dinosaurskole KnertenKunstuttrykkFølelser i dinoskoleFaste grupper | Solfest 21. janC:\Users\torild\AppData\Local\Microsoft\Windows\INetCache\IE\78I9MVI6\sun-47083_960_720[1].png | Kunst, kultur og kreativitet | 01.01. 1. nyttårsdag |
| FebruarKnertenAuroraFørskole | Lek inne og uteKunstuttrykkFølelser i dinoskoleKunstuttrykkFørskoletreff/faste grupepr | KunstutstillingC:\Users\torild\AppData\Local\Microsoft\Windows\INetCache\IE\IJLUFH0B\17480-illustration-of-a-painting-on-an-easel-pv[1].pngSamefolkets dagC:\Users\torild\AppData\Local\Microsoft\Windows\INetCache\IE\IJLUFH0B\sameflagg[1].jpg | Kunst, kultur og kreativitetVi lærer om flagget, utvalgte ord og tradisjoner. | Kunstutstilling med foreldrekaffe |
| MarsKnertenAuroraFørskole | PåskeforberedelserPåskevandring i kirka/faste grupper | PåskelunsjC:\Users\torild\Pictures\Microsoft Clip Organizer\00335885.wmfVinterleker | Etikk, religion og filosofi | PåskelunsjPåskestengt |
| AprilKnertenAuroraFørskole | Vår og såingLek ute og inneFørskoletreff/faste grupper | C:\Users\torild\AppData\Local\Microsoft\Windows\INetCache\IE\78I9MVI6\leaf_growth_seed_plant_green_nature_agriculture_life-1094913[1].jpg | Natur, miljø og teknologi | ForeldresamtalerPåskelunsjPåskestengt |
| MaiKnertenAuroraFørskole | Fysisk aktivitetVi sår frø og planterFørskoletreff/ faste grupper | 17. maiC:\Users\torild\AppData\Local\Microsoft\Windows\INetCache\IE\78I9MVI6\norway-1460580_960_720[1].jpgKanutten OLC:\Users\torild\AppData\Local\Microsoft\Windows\INetCache\IE\Q81LSABU\olympics[1].gif | Kropp, bevegelse, mat og helse | ForeldremøteFerieinnmelding |
| JuniKnertenAuroraFørskole | SommeraktiviteterSommeraktiviteterAvslutningAvslutnings og skolebarn | SommeravslutningKarnevalC:\Users\torild\AppData\Local\Microsoft\Windows\INetCache\IE\IJLUFH0B\carnival-631295_960_720[1].jpgSommertur | Nærmiljø og samfunn | Rydde  |
| MÅNED | TEMA | TRADISJONER | FAGOMRÅDE | HUSK |
| Juli | SommeraktiviteterOg ferieavvikling | C:\Users\torild\AppData\Local\Microsoft\Windows\INetCache\IE\Q81LSABU\happy-sun-face-cartoon-1374086333WNS[1].jpg |  | Barnehagen stengt deler av juli |
| AugustKnertenAuroraFørskole | Nytt barnehageårNy i barnehagenOvergang fra KnertenOppstart | C:\Users\torild\AppData\Local\Microsoft\Windows\INetCache\IE\Q81LSABU\cartoon-1082068_960_720[1].jpg | Nærmiljø og samfunn | Startsamtaler |
| SeptemberKnertenAuroraFørskole | Høst i naturenLek ute og inneHøst i naturenFaste grupper | C:\Users\torild\AppData\Local\Microsoft\Windows\INetCache\IE\Q81LSABU\fall-331485_960_720[1].png | Antall, rom og form | Foreldremøte |
| OktoberKnertenAuroraFørskole | Uteaktiviteter | BrannvernukeC:\Users\torild\AppData\Local\Microsoft\Windows\INetCache\IE\Q81LSABU\fire-truck-942359_960_720[1].jpg | Antall, rom og form | Foreldresamtaler |
| NovemberKnertenAuroraFørskole | Lek ute og inneMørketidFaste grupper | MørketidsfestC:\Users\torild\AppData\Local\Microsoft\Windows\INetCache\IE\78I9MVI6\3nordlys[1].jpg | Kommunikasjon, språk og tekst | Foreldresamtaler  |
| DesemberKnertenAuroraFørskole | Jul og vinterJuleverksted og kosJulevandring i kirka/faste grupper | AdventsamlingLucia markeringNissefestC:\Users\torild\AppData\Local\Microsoft\Windows\INetCache\IE\IJLUFH0B\Julius-kravlenisse[1].jpg | Kommunikasjon, språk og tekst | Romjulsstengt |

**FAGOMRÅDENE MED PROGRESJONSPLAN**

Hvert fagområde dekker et vidt læringsfelt og opptrer sjeldent isolert. Flere fagområder vil ofte være representert i en aktivitet.

Vi synes det er viktig at barna møtes der de er i forhold til alder og modning. Barn er ulike og utvikler seg ulikt. Vår oppgave er å møte barna på deres ståsted og gi dem utfordringer deretter. Barna skal få oppleve mestring, samtidig er det viktig å få oppgaver som gir mulighet for å lære nye ting og opparbeide seg en god selvfølelse. Fagområdene er delt inn i aldersgruppene 1-2, 3-4 og 5-6 år men det vil være variasjon innenfor hver gruppe men vi vil ta hensyn til det enkelte barns utviklingsnivå og modning.

**Kommunikasjon, språk og tekst**

Gjennom arbeidet med fagområdet skal barnehagen bidra til at barna får utforske og utvikle sin språkforståelse, språkkompetanse og et mangfold av kommunikasjonsformer.

**Mål:**

Barna skal møte ulike språk, språkformer og dialekter gjennom rim, regler, sanger, litteratur og tekster fra samtid og fortid.

Barnehagen skal bidra til at barn leker med språk, symboler og tekst og stimulere til språklig nysgjerrighet, bevissthet og utvikling.

Barna skal få mulighet til å erfare ulike formidlingsmåter av tekster og fortellinger, som kilde til estetiske opplevelser, kunnskap, refleksjon og møter med språk og kultur.

Personalet skal invitere til nysgjerrighet, bevissthet og utvikling.

Arbeidsmetoder her kan være:

|  |  |  |
| --- | --- | --- |
| 1-2 år | 3-4 år | 5-6 år |
| -De voksne setter navn på det barnet har rundt seg.-Den voksne beskriver hva den gjør. ("Så tar vi på jakken")-Vi leker med rim og rytme (klapper)-Leser og bruker pekebøker-Forteller eventyr-Vi bruker bilder som utgangspunkt for kommunikasjon og samtale-Bruk av dagstavle-Bevegelsessanger-lydbøker-Utkledning ("jeg er noen andre enn meg selv")-Bruk av digitale verktøy, Ipad | -Dagstavle/hvem er her i dag?-Rim og regler-Rytme og bevegelse-Oppfordre til bruk av språket for å uttrykke egne behov-Synge-Lese dikt-Eventyr og sagn-Dramatisering-Høytlesing-Ha tilgang til alfabetet-Sråksprell-Sangleker-Regelleker-Øve på å ta ordet i gruppa-Lydbøker-Spille brettspill-Bruke følelseskortene i Dinosaurskolen-Bruk av digitale verktøy | -Dagstavle/hvem er her i dag?-Tekstskaping-Rim og regler-Rytme og bevegelse-Oppgaveløsing-Oppfordre til bruk av språket for å uttrykke egne behov-Lese- og skriveaktiviteter-Synge-Lese dikt-Eventyr og sagn-Dramatisering-Mimelek-Vitser og gåter-Høytlesing-Ha tilgang til alfabetet-Sråksprell-Sangleker-Regelleker-Øve på å ta ordet i gruppa-Lydbøker-Spille brettspill-Bruke følelseskortene i Dinosaurskolen-Bruk av digitale verktøy |

**Kropp, bevegelse, mat og helse**

I løpet av småbarnsalderen tilegner barna seg grunnleggende motoriske ferdigheter, kroppsbeherskelse, fysiske egenskaper, vaner og innsikt i hvordan de kan ivareta helse og livskvalitet. Barn er kroppslig aktive og de uttrykker seg mye gjennom kroppen. Gjennom kroppslig aktivitet lærer barn seg selv og verden å kjenne. Ved sanseinntrykk og bevegelse skaffer barn seg erfaringer, ferdigheter og kunnskaper på mange områder. Barns kontakt med andre barn starter ofte med kroppslige signaler og aktiviteter. Dette har betydning for utvikling av sosial kompetanse.

**Mål:**

Lære barna viktigheten av godt kosthold og at god veksling mellom aktivitet og hvile er av betydning for å utvikle en sunn kropp.

Barna skal lære at variert fysisk aktivitet både inne og ute er av stor betydning for utvikling av motoriske ferdigheter og kroppsbeherskelse.

Barna skal få erfare at aktiv bruk av natur og nærmiljø gir mange muligheter.

Barna skal tilbys kroppslige utfordringer tilpasset alder og modning.

Arbeidsmetoder her kan være:

|  |  |  |
| --- | --- | --- |
| 1-2 år | 3-4 år | 5-6 år |
| -Bevege seg i ulike miljø ute og inne-Gå, krype og klatre-lukte, smake, føle-Lære seg god håndhygiene-Renslighetstrening-Bli kjent med kroppsdelene-Bevegelseslek-Smake på ny mat-Danse-Turer i skogen/fjæra-Tannhelse ("Karius og Baktus")-Ake-Bevissthet om kjønn (jente/gutt)-Øve på å smøre mat selv-Øve på påkledning | -Bevege seg i ulike miljø ute og inne-Gå, krype og klatre-lukte, smake, føle-Lære seg god håndhygiene-Hva trenger jeg?, uttrykke egne behov-Renslighetstrening-Matlaging-Ja og nei mat-Bevegelseslek-Smake på ny mat-Danse-Turer i skogen/fjæra-Bevissthet rundt egen kropp og å sette egne grenser-Forskjellen på gode og vonde hemmeligheter. Hvem kan jeg snakke med?-Ake, gå på ski, sykle-Bevissthet om kjønn (jente/gutt)-Øve på å smøre mat selv-Øve på påkledning-Kanutten OL og vinteraktivitetsuke | -Bevege seg i ulike miljø ute og inne-Gå, krype og klatre-lukte, smake, føle-Lære seg god håndhygiene-Hva trenger jeg?, uttrykke egne behov-Renslighetstrening-Matlaging-Ja og nei mat-Bevegelseslek-Smake på ny mat-Danse-Turer i skogen/fjæra-Bevissthet rundt egen kropp og å sette egne grenser-Forskjellen på gode og vonde hemmeligheter-Ake, gå på ski, sykle-Bevissthet om kjønn (jente/gutt)-Øve på å smøre mat selv-Øve på påkledning-Kanutten OL og vinteraktivitetsuke-Hjertesamlinger (gode og vonde hemmeligheter) |

**Kunst, kultur og kreativitet**

Barnehagen skal gi barna mulighet til å oppleve kunst og kultur som inspirasjon for å selv kunne uttrykke seg estetisk. Å være sammen om kulturelle opplevelser og å gjøre eller skape noe felles, bidrar til samhørighet. Barn skaper sin egen kultur ut fra egne opplevelser.

**Mål:**

Barnehagen skal gi barna riker erfaringer med kunst, kultur og estetikk og gi de et mangfold av muligheter for sansing, opplevelse, eksperimentering, skapende virksomhet, tenkning og kommunikasjon.

Barna skal få oppleve uttrykksformer som billedkunst og kunsthåndverk, musikk, dans, drama, språk, litteratur, film, arkitektur og design.

Gjennom eventyr og fortellinger skal barna få inspirasjon til å videreutvikle leken.

Arbeidsmetoder her kan være:

|  |  |  |
| --- | --- | --- |
| 1-2 år | 3-4 år | 5-6 år |
| -Eventyrfortelling-lek, dans, bevegelse-Synge-Perle/noppe-Lese-Male-Tegne-Leire/plastelina-Klippe og lime-Bruke av naturens ressurser til å skape ting-Fortellerstund på biblioteket-Male i snøen-Hånd og fotmaling-Holde kunstutstilling-Kle seg ut | -Eventyrfortelling-Bli kjent med ulikheter, kulturer og levemåter-lek, dans, bevegelse-Dramatisere eventyr/historier-Synge-Perle-Lese-Male-Tegne-Sangleker/regelleker-Snekre-Museumsbesøk-Leire/plastelina-Klippe og lime-Bruke av naturens ressurser til å skape ting-Fortellerstund på biblioteket-Male i snøen-Hånd og fotmaling-Holde kunstutstilling-Kle seg ut | -Eventyrfortelling-lek, dans, bevegelse-Synge-Bli kjent med ulikheter, kulturer og levemåter-Dramatisere eventyr/historier-Lage egne historier/fortellinger-Perle-Lese-Male-Tegne-Leire/plastelina-Klippe og lime-Bruke av naturens ressurser til å skape ting-Fortellerstund på biblioteket-Male i snøen-Hånd og fotmaling-Holde kunstutstilling-Kle seg ut-Sangleker/regelleker-Snekre-Museumsbesøk |

**Natur, miljø og teknologi**

Opplevelser og erfaringer i naturen kan fremme forståelsen for naturens egenart og barnas vilje til å verne om naturressursene, bevare biologisk mangfold ogne om naturressursene, bevare biologisk mangfold og bidra til bærekraftig utvikling.

**Mål:**

Barnehagen skal bidra til at barna blir glade i naturen og får erfaringer med naturen som fremmer evnen til å orientere seg og oppholde seg i naturen til ulike årstider.

Barnehagen skal legge til rette for at barna kan få et mangfold av naturopplevelser og få oppleve naturen som en arene for lek og læring.

Øke synliggjøringen av arbeidet med bærekraftig utvikling og miljøvern.

Arbeidsmetoder her kan være:

|  |  |  |
| --- | --- | --- |
| 1-2 år | 3-4 år | 5-6 år |
| -Være ute i all slags vær-Bli kjent med de ulike årstidene-Hva lever i skogen?-kildesortere-Turer til ulike miljø skogen og fjæra-Hvor kommer maten fra?-Så frø-Bruk av PC/Ipad | -Være ute i all slags vær-Hva må vi kle på oss?-Hvordan bruker vi naturen og hvordan kan vi ta vare på den?-Samle materialer som kongler, kvister og blader/blomster-Vann i ulike former (snø, is, vann)-Bli kjent med de ulike årstidene-Hva lever i skogen?-kildesortere-Liv og død-Turer til ulike miljø skogen og fjæra-Hvor kommer maten fra?-Så frø-Bruk av PC/Ipad-Plukke søppel-Undre oss over endringer og ulike fenomener i naturen | -Være ute i all slags vær-Hva må vi kle på oss?-Hvordan bruker vi naturen og hvordan kan vi ta vare på den?-Samle materialer som kongler, kvister og blader/blomster-Vann i ulike former (snø, is, vann)-Bli kjent med de ulike årstidene-Hva lever i skogen?-kildesortere-Grave ned søppel (eggeskall, plast, blikkboks), hva skjer med det?-Enkle fysikk/kjemi forsøk-Gjenbruk-Liv og død-Turer til ulike miljø skogen og fjæra-Hvor kommer maten fra?-Så frø-Undre oss over endringer og ulike fenomener i naturen-Bruk av PC/Ipad-Plukke søppel |

**Antall, rom og form**

Fagområdet handler om å oppdage, utforske og skape strukturer som hjelper barna til å forstå sammenhenger i naturen, samfunnet og universet. Barnehagen skal synliggjøre sammenhenger og legge til rette for at barna kan utforske og oppdage matematikk i dagligliv, i teknologi, natur, kunst og kultur og ved selv å være kreative og skapende. Arbeidet med fagområdet skal stimulere barnas undring, nysgjerrighet og motivasjon for problemløsing

**Mål:** Barna skal bli kjent med matematiske begreper, symboler og geometrisk former.

Barna skal få oppleve lekende og undersøkende arbeid med sammenligning, sortering, plassering, orientering, visualisering, mønster, tall, telling og måling.

Barna skal oppfordres til å stille spørsmål, resonere, argumentere og søke løsninger.

Arbeidsmetoder her kan være:

|  |  |  |
| --- | --- | --- |
| 1-2 år | 3-4 år | 5-6 år |
| -Opparbeide kroppsbeherskelse-Teste ut ting og deres funksjon/bruksområde-Bruke rommet/opparbeide romfølelse-Sortere -Pusslespill-Perle/nopper-Stablebokser/puttekasser-Kategorisering-Lottospill-Eventyrfortelling (1-3-7-10, De tre små bjørner, geitekillingen som kunne telle til ti) | -Sortere etter størrelse, form og farge-Sortere Lego, perler og blyanter etter farge og størrelse-Bygge hytte-Måle og veie-Begrepslære; over, under, før, etter...-Tegne og fargelegge mønster-Dekke bord (telle)-Teste ut ting og deres funksjon/bruksområde-Bruke rommet/opparbeide romfølelse-Sortere -Pusslespill-Brettspill-Perle/nopper-Stablebokser/puttekasser-Kategorisering-Lottospill-Eventyrfortelling (1-3-7-10, De tre små bjørner, geitekillingen som kunne telle til ti)-lage kleshengervekt | -Sortere etter størrelse, form og farge-Begynnende mengde og tallforståelse-Legge til og trekke fra-Lager egne måleenheter (eks. Støvellengder)-BrettspillIntrodusere matematiske former; rektangel, sirkel, trekant og kvadrat-gå på formjakt-klokke/tid-år-måneder-uker-dager-timer-Høyre og venstre-vannrett og loddrett-Sortere Lego, perler og blyanter etter farge og størrelse-Bygge hytte-Måle og veie-Begrepslære; over, under, før, etter...-Tegne og fargelegge mønster-Dekke bord (telle)-Teste ut ting og deres funksjon/bruksområde-Bruke rommet/opparbeide romfølelse-Sortere -Pusslespill-Perle/nopper-Stablebokser/puttekasser-Kategorisering-Lottospill-Eventyrfortelling (1-3-7-10, De tre små bjørner, geitekillingen som kunne telle til ti)-lage kleshengervekt |

**Etikk, religion og filosofi**

Etikk, religion og filosofi er med på å forme måter å oppfatte verden og mennesker på og preger verdier, normer og holdninger. Barnehagen har et viktig samfunnsmandat og er med på å danne verdigrunnlag i et samfunn preget av livssynsmangfold.

**Mål:** Barna skal få innblikk i at Norge er et multireligiøst og flerkulturelt samfunn, preget av respekt og toleranse for hverandres ulikheter.

De skal få kjennskap til grunnleggende verdier i kristen og humanistisk arv og tradisjoner.

Barnehagen skal reflektere og respektere det mangfoldet som er representert i barnegruppen og la barna få kjennskap til fortellinger, tradisjoner, verdier og høytider i ulike religioner og livssyn.

Barna skal få utforske og undre seg over eksistensielle, etiske og filosofiske spørsmål og få forståelse av at det finnes mange ulike måter å forstå ting på og leve sammen på.

Arbeidsmetoder her kan være:

|  |  |  |
| --- | --- | --- |
| 1-2 år | 3-4 år | 5-6 år |
| -Gjenkjenne følelser-Samtale om egne og andres følelser-lære å dele-Vente på tur-Øve på å sette grenser-Undre oss over og samtale positivt om ulikheter-Begynnende forståelse av at handlinger får konsekvenser-Begynnende selvregulering-Bruke tema innenfor "De utrolige årene"-Utvikle vennskap-Opparbeide respekt for naturen | -Gjenkjenne følelser-Samtale om egne og andres følelser-Empati og forstå hvordan andre kan oppleve ting-Fakta spørsmål og det å undre seg sammenSkikk og bruk;\*Hjemme\*I barnehagen\*I Norge\*I andre land og kulturer-Respekt og forståelse for ulikheter-Merkedager, høytider og tradisjoner-Livssyn og religioner-Påskevandring i kirka-Liv og død-lære å dele-Vente på tur-Øve på å sette grenser-Undre oss over og samtale positivt om ulikheter-Begynnende forståelse av at handlinger får konsekvenser-Begynnende selvregulering-Bruke tema innenfor "De utrolige årene"-Utvikle vennskap-Opparbeide respekt for naturen | -Gjenkjenne følelser-Samtale om egne og andres følelser-Empati og forstå hvordan andre kan oppleve ting-Fakta spørsmål og det å undre seg sammenSkikk og bruk;\*Hjemme\*I barnehagen\*I Norge\*I andre land og kulturer-Gå Lucia for de andre i barnehagen-Respekt og forståelse for ulikheter-Merkedager, høytider og tradisjoner-Livssyn og religioner-Påskevandring i kirka-Liv og død-lære å dele-Vente på tur-Øve på å sette grenser-Undre oss over og samtale positivt om ulikheter-Begynnende forståelse av at handlinger får konsekvenser-Begynnende selvregulering-Bruke tema innenfor "De utrolige årene"-Utvikle vennskap-Hvordan være en god venn?-Gi kompliment-Opparbeide respekt for naturen |

**Nærmiljø og samfunn**

Barns medvirkning i det indre liv i barnehagen er første skritt i å få innsikt i og erfaring med deltakelse i et demokratisk samfunn.

Gjennom utforsking, opplevelser og erfaringer skal barna få mulighet for å bli kjent med eget nærmiljø, samfunnet og verden.

Barnehagen skal gi barna innsikt i lokale tradisjoner, samfunnsinstitusjoner og yrker slik at de opplever tilhørighet til disse.

Fagområdet skal gi kjennskap til samisk språk, kultur, tradisjon og ulike minoriteter.

Gjennom lek og aktiviteter skal barna få erfaring med å lytte, forhandle og diskutere og få en begynnende kjennskap til menneskerettighetene.

**Mål:**

Barnehagen skal bidra til at barn møter verden utenfor familien med tillit og nysgjerrighet.

Barna skal få kunnskap om og tilknytning til lokalsamfunnet, natur, kunst og kultur, arbeidsliv, tradisjoner og levesett.

Barna skal medvirke i å utforske og oppdag nærmiljøet sitt.

Arbeidsmetoder her kan være:

|  |  |  |
| --- | --- | --- |
| 1-2 år | 3-4 år | 5-6 år |
| -Bli kjent med barnehagens nærmiljø-Barnehageoppstart/tilknytning og tilhørighet-Påvirke sin egen barnehagedag-Dagstavle, hvem er her i dag?-Rydde og sette på plass, holde orden-Introdusere barna for bibliotek og butikk-Hva har vi rundt oss?\*Fjellheis\*Buss\*Hurtigruta\*Andre barnehager og skoler-Lage hus eller bok om meg selv og familien min-Begynnende selvstendighetstrening rundt mat, klær og do-Plukke søppelrespektere ulikheter og at vi liker forskjellige ting-Familier og familieformer | -Påvirke sin egen barnehagedag-Dagstavle/hotell, hvem er her i dag?-Rydde og sette på plass, holde orden-Introdusere barna for bibliotek og butikk-Forståelse for at det trengs regler og lover og at handlinger får konsekvenser-Voksne og barn har ulike roller-Økt forståelse for at de er en del av et større samfunn-Bli kjent med ulike levesett-Renslighet, det skal være OK for meg og de rundt-Begynnende forståelse for grenser rundt egen kropp-Hva har vi rundt oss?\*Fjellheis\*Buss\*Hurtigruta\*Andre barnehager og skoler-Lage hus eller bok om meg selv og familien min-Begynnende selvstendighetstrening rundt mat, klær og do-Plukke søppelrespektere ulikheter og at vi liker forskjellige ting-Familier og familieformer-Hjertesamlinger, medmenneskelighet og respekt-Hvilke kulturer og nasjonaliteter har vi rundt oss? | -Påvirke sin egen barnehagedag-Dagstavle/hotell, hvem er her i dag?-Rydde og sette på plass, holde orden-Introdusere barna for nærskolen/SFO-Førskoletreff-Trafikkregler og hvordan ferdes trygt-Forståelse for at det trengs regler og lover og at handlinger får konsekvenser-Voksne og barn har ulike roller-Forståelse for grenser rundt egen kropp-Økt forståelse for at de er en del av et større samfunn-Bli kjent med ulike levesett-Tur til brannstasjonen-Hva har vi rundt oss?\*Fjellheis\*Buss\*Hurtigruta\*Andre barnehager og skoler-Lage hus eller bok om meg selv og familien min-Selvstendighet rundt mat, klær og do-Barnekonvensjonen og menneskerettighetene, hva kan jeg gjøre for andre?-Hjertesamlinger, medmenneskelighet og respekt-Plukke søppelrespektere ulikheter og at vi liker forskjellige ting-Familier og familieformer-Tegne kart over nærmiljøet-Hvilke kulturer og nasjonaliteter har vi rundt oss? |

**Planlegging**

Målet med barnehage som pedagogisk virksomhet er å gi barna et tilrettelagt tilbud hvor det pedagogiske arbeidet er begrunnet i Barnehagelov og Rammeplan.

Med utgangspunkt i enkeltbarn og barnegruppen skal personalet ta i bruk sin kunnskap om barn og deres utvikling og sørge for en systematisk og langsiktig planlegging med fokus på kontinuitet og progresjon.

**Vurdering**

Barnehagen skal jevnlig vurdere det pedagogiske arbeidet for å sikre at alle barn får et tilbud i samsvar med Barnehageloven og Rammeplanen. Barnegruppen og det enkelte barns trivsel og utvikling observeres og vurderes fortløpende som en naturlig del av hverdagen og er med på å kvalitetssikre arbeidet vårt.

**Dokumentasjon**

Dokumentasjon av det pedagogiske arbeidet er en del av barnehagens arbeid med å planlegge, vurdere og utvikle den pedagogiske virksomheten og er med på å synliggjøre hvordan personalet jobber for å oppfylle kravene i Barnehageloven og Rammeplanen. Når vi dokumenterer har vi fokus på aktiviteten som gjennomføres og ikke hvert enkelt barn. Mye av billeddokumentasjonen legger vi ut i KIDPLAN, som er vårt kommunikasjonsverktøy med foreldrene. I tillegg sender vi ut oppsummeringer på mail eller som oppslag.

**Tilrettelegging for barn som trenger ekstra støtte**

Barnehagen skal sørge for at barn som har behov for ekstra støtte får den tilretteleggingen som er nødvendig for at barnet skal få et inkluderende og likeverdig tilbud. Her må barnehagen legge til rette for at barnet kan delta utfra egne behov og forutsetninger. Ved behov skal barnehagen opplyse foreldre om retten til å kreve en sakkyndig vurdering av om barnet har behov for spesialpedagogisk hjelp.

**SAMARBEID MELLOM HJEM OG BARNEHAGE**

I samarbeid med barnets hjem skal vi ivareta barnas behov for omsorg og lek og bidra til å fremme læring og danning som et grunnlag for en allsidig utvikling. Sammen med foreldrene har vi et felles ansvar for barnets trivsel og utvikling hvor barnets beste er målet. Samarbeidet med hjemmet skal skje både med de enkelte foreldre og med foreldregruppen som helhet. Personalet skal legge til rette for jevnlig utveksling av informasjon til foreldrene vedrørende det enkelte barns trivsel, helse, utvikling og læring. Vi skal begrunne våre vurderinger og i tillegg ta hensyn til foreldrenes synspunkter. Foreldre og ansatte må forholde seg til at barnehagen har et samfunnsmandat og et verdigrunnlag som det er barnehagens oppgave å forvalte. For at samarbeidet skal fungere best mulig vektlegger barnehagen følgende:

* Gjensidig respekt
* Måter å kommunisere på
* Hvor vi kommuniserer og hvem som er til stede
* Hvordan barnehagen omtales hjemme
* Begge parter har ansvar for en god og positiv tone rundt barna
* Sinne og aggressiv atferd i nærheten av barna er uakseptabelt

I tillegg skal det avholdes foreldreråd som skal fremme foreldrenes interesser og bidra til et godt samarbeid mellom barnehage og hjem, noe som igjen vil være positivt for barna. Samarbeidsutvalget består av ansatte fra barnehagen og foreldre og skal være rådgivende, kontaktskapende og samordnende organ.

Barnehagelovens kapittel 8, §41-43 pålegger oss å ikke godta krenkelser som for eksempel utestenging, mobbing, vold, diskriminering og trakassering. Alle som arbeider i barnehagen, skal gripe inn når et barn i barnehagen utsettes for slike krenkelser. Vi har plikt til å sikre at barnehagebarna har et trygt og godt barnehagemiljø (aktivitetsplikt) og er pålagt å handle når et barn ikke har det trygt og godt eller føler seg krenket. Å jobbe forebyggende med dette må skje i alle hverdagssituasjoner, hvor de voksne rundt barnet rettleder barna i aktiviteter, lek og samspill, men også i samtaler i samlinger og Dinosaurskole. Dette krever at vi er tett på barna i hverdagen.

**OVERGANGER**

Barnehagen skal sammen med foreldrene legge til rette for at barnet får en trygg og god start i barnehagen. Barnehagen skal sørge for tett oppfølging i starten slik at barnet kan oppleve tilhørighet og trygghet til å utforske, leke og lære.

Ved overgang fra Knerten til Aurora skal vi legge til rette for at barnet blir kjent med personalet og barna på Aurora før overgangen. Dette gjøres ved at barnet i perioden før får delta i aktiviteter og komme på besøk for å leke og spise sammen med Aurora.

Våren før skolestart deltar barna på skoletreff sammen med andre barn som skal til samme skole. Ofte lar det seg også gjøre at vi kan besøke skolen/SFO. I barnehagen jobber vi med fokus på venneferdigheter og selvstendighet fremfor lese- og regneferdigheter siste året før skolestart, fordi vi mener at vennskap er viktige forutsetninger for trivsel, trygghet og læring.

I tilfeller der barn har ekstra ressurs i barnehagen avholdes det samarbeidsmøte hvor foreldre, barnehagen, skolen og eventuelt øvrige samarbeidspartnere deltar. Med fullmakt fra foreldrene vil barnehagen kunne formidle informasjon rundt barnet til skolen i forkant av skolestart, for å gjøre overgangen lettere.

**DIGITAL PRAKSIS**

Teknologi er en del av livet vårt og påvirker også barns liv, lek og læring. Digitale verktøy kan bidra til lek, kommunikasjon og innhenting av kunnskap.

Barnehagen har lerret og prosjektor som brukes til fremvisning av bilder, film og andre barneaktuelle programmer (eks. fra Nrk super). I tillegg har vi digitalt kamera hvor vi tar bilder til internt bruk i barnehagen og som et ledd i å dokumentere det daglige arbeidet med barna. Ipad brukes i det pedagogiske arbeidet for at barna skal kunne få erfaring og kunnskap om bruk av digitale verktøy. Barna har tilgang til Ipad i samarbeid med voksne. Her er det fokus på å bruke pedagogiske spill og læringsarenaer på nettet tilpasset aldersgruppen, men også søken etter kunnskap utfra barnas egen nysgjerrighet. Vi kommuniserer og dokumenterer mye med foreldrene gjennom kommunikasjonsverktøyet KIDPLAN.

**Barnehagens samarbeidspartnere**

Barnehager har mange samarbeidspartnere. Noen er vi i tettere kontakt med enn andre. Hyppighet og variasjon vil endre seg i takt med behov innad i barne- og foreldregruppa.

Vi ønsker her å presentere noen av våre naturlige samarbeidspartnere;

**Helsestasjon**:

Helsestasjonstjenesten er en del av det kommunale helsetilbudet. De retter seg først og fremst mot barn i alderen 0 – 6 år og skal bidra til å forebygge sykdom og fremme god fysisk og psykisk helse hos blivende foreldre og barn. Barnehagen samarbeider med Helsestasjonen rundt barns vekst, utvikling, ernæring, syn og språk. Helsestasjonene driver også veiledning for foreldre og oppfølging av spesielle behov

**RKBU Nord:**

I samarbeid, og under veiledning av dyktige ansatte ved RKBU Nord driver barnehagen «Dinosaurskole i klasserom, SFO og barnehage 3-8 år» for alle barn i barnehagen. Målet med Dinosaurskole er å styrke barnas sosiale og emosjonelle kompetanse, utvikle gode venne – og problemløsningsferdigheter, fremme selvregulering, samt forebygge negativt samspill og mobbing. Barnehagen låner ut litteratur til foreldre (bok + lydbok). Foreldreveiledningskurs tilbys via Helsestasjonene. Barnehagen er og med i veiledningsgruppe via PPT med andre barnehager og skoler i kommunen som jobber med DUÅ.

**PPT:**

PPT er kommunens rådgivende og sakkyndige instans i spørsmål som omhandler barn, unge og voksne med behov for spesialpedagogiske hjelp/spesialundervisning i barnehage og grunnskole. PPT utreder enkeltbarns behov og gir råd og veiledning til foreldre, barnehage, skole og andre samarbeidspartnere.

Barnehagen kontakter PPT i samråd med foreldrene når barnet streber med utfordringer knyttet til språk og atferd. Henvisningsskjema finnes på Tromsø kommunes hjemmeside.

**Skoler i nærområdet:**

Reinen skole er vår nærmeste skole. Tromsdalen skole har vi som neste. Siste barnehageår inviteres barna til førskoletreff i regi av barnehager, og andre samlingspunkt i regi av skole – foreldre. Barn meldes inn på respektive skoler og evt SFO senest 1. desember året før skolestart. Innmelding skjer via kommunens nettside.

Barn som har støtteressurs i barnehagen tilbys overflyttingsmøte slik at viktig og hensiktsmessig informasjon overføres fra barnehagen til skolen. Det er den enkelte skole som kontakter barnehagene – da ikke alle skoler har samme fremgangsmåte til å arrangere slike møter. Etter samtykke fra foreldrene kan barnehagen overføre informasjon til skolen. Foreldrene kan og be skolen om eget møte i forkant av skoleoppstart. Allergier, utfordringer med syn og hørsel, evt andre ting som påvirker barnets utvikling og læresituasjon er viktig informasjon for skole og SFO slik at de kan ivareta barnet på best mulig måte.

**Familiens hus:**

Familiens hus jobber med mål å fremme trivsel og helse hos barn, unge og deres familie, samt styrke barn og unges oppvekstvilkår. Familiens hus inneholder flere tjenester for å støtte og veilede familier med barn i ulike aldre. Åpen barnehage, familiegrupper, foreldreveiledningstilbud til ulike aldre og mestringsgrupper for nedstemte mødre.

**Ressurssenter for barn og familie:**

Ressurssenteret er underlagt Tromsø kommune og gir råd og veiledning, kartlegger og følger opp henvendelser som gjelder barn og unge i alderen 0-23 år. Vi kontakter ressurssenteret om vi er usikker på hvilken tjeneste som blir riktig å benytte i det enkelte tilfelle og ved behov for hjelp for å koordinere tjenester rundt et barn.

**BUP:**

BUB Tromsø gir et spesialisert helsetilbud til barn og unge (0 – 23 år) med psykiske utfordringer, og til deres pårørende. Utredning, behandling og samarbeid står i fokus. Foreldre kan etter samtale med Fastlege enes om henvisning til BUP. Fastlegen må da gjennomføre henvisning til BUP slik at foreldre får sitt barn utredet. Barnehagen, Helsetasjon og evt PPT og fastlege kan bes om informasjon og samtaler rundt en slik utredning. Foreldre, samt barnehage/skole får oppfølging og veiledning av BUP knyttet til resultat av utredning.

**Barnevernet:**

Barnevernet har sitt anker i barnevernloven. De jobber med å sikre at barn får nødvendig hjelp og støtte i rett tid hvis de lever under forhold som kan skade deres helse og utvikling. Alle kan ringe for å drøfte anonymt på tlf 777 90000 eller 777 97698. Barnevernet har og en alarmtelefon for barn og unge som er landsdekkende. Tlf 116 111. Barnevernet kartlegger og iverksetter ved behov tiltak i og utenfor hjemmet – og da blir barnehagen en naturlig samarbeidspartner.

Barnevernvakta er en del av barnevernet tlf 777 97698, adr Stakkevollvegen 9 (Tromsø Politistasjon.) Arbeidsoppgavene er å ta imot meldinger og behandle disse, samt hovedansvar for barnevernets akuttberedskap.

Barnehagepersonell kan få veiledning fra Barnevernet på generelle spørsmål, eller anonym veiledning på tvilstilfeller til innmelding av sak til barnevernet.

**Smittevernslegen/ kommuneoverlegen**

Barnehagen er pålagt å drive helsefremmende arbeid, samt aktivt drive smittevern. Hygienetiltak som bla grundig håndvask, desinfisering av toalettområder, lekevask og regler på når barn skal være hjemme er barnehagene – og dermed også foreldre som er tilknyttet barnehager pålagt å følge. Barnehagen rådfører seg med smittevernslegen og eller kommuneoverlegen i tvils og problematiske sykdomsperioder.

Smittevernslegen legger enkelte føringer som for eksempel minimum 48 timer symptomfri etter siste oppkast/diare for alle barnehager og skoler (dvs barn og voksne) før retur til barnehagen/skolen. Dette for å begrense spredning.

**Barnas fastlege**

Barnehagen trenger opplysninger om barnas vaksinasjonsprogram, allergier og kontaktinfo på fastlege. Dette er en del av HMS systemet og sikkerhetsnettet til barn og foreldre. Kontaktinfo på barna tas med på turer og utflukter. Foreldrene er pliktige til å informere og oppdatere barnets info til barnehagen via Daglig leder.

**Generelle regler på sykdom i barnehagen:**

Ved behov for medisinering i barnehagen skal foreldre lære personalet å medisinere, samt skrive under på skjema ang medisinering. Dosering angis av fastlege. Om opplæring ikke gis må foreldre selv komme å utføre medisinering i barnehagen.

**Oppkast/diare**: 48 timer symptomfri etter siste *oppkast/diare* før retur til barnehagen. Negleklipp og økt hygiene/leke/håndvask er påkrevd i sykdomsperioder.

**Øyebetennelse** : Svært smittsomt blant små barn. Dråper/salve fra legen fører til rask smittebegrensning. Ved egenbehandling med saltvann bør barnet være hjemme til det er symptomfri.

**Lus**: Barn med lus – og eller luseegg holdes hjemme til lus og egg er fjernet.

**Barnemark:** Barnemark er vanlig blant barnehagebarn og er veldig smittsomt. Rene og korte negler og god håndhygiene er viktig. Ofte anbefales hele familien behandling.

**Febe**r: Barn med feber holdes hjemme en feberfri dag – for å begrense evt smitte. 24 timer feberfri før retur. Noen barna har bare feber, andre ganger er det symptomer i tillegg til feber. Ved retur til barnehagen skal barnet kunne gjennomføre en vanlig hverdag med inne og utelek

**Kropp og egne grenser**

Barnehagen skal bidra til at barna blir kjent med kroppen sin og utvikler bevissthet om egne og andres grenser. Rammeplanen vektlegger dette temaet til integrering i barnehagens planverk og temabaserte aktiviteter. Dette er reglene vi i Kanutten barnehage jobber med utgangspunkt i;

* **Kroppsregel 1:**

Ingen får skremme, true eller gjøre vondt mot andre. Det er ikke lov å slå, klype, lugge, holde eller andre ting som gjør vondt. Det er ikke lov å true noen med å slå. Voksne får ikke skremme, true eller slå andre voksne. Det er forbudt!

* **Kroppsregel 2:**

Tissen, rumpa og puppene er private deler av kroppen. Ingen får ta på våre private deler hvis vi ikke vil eller forstår hvorfor. Ingen får tvinge barn, eller be om å få røre på barnets tiss, rumpe eller pupper. Det er forbudt!

* **Kroppsregel 3:**

De voksne skal vite hva som er rett og galt. Hvis barn vil noe som ikke er rett, skal de voksne si nei.

* **Kroppsregel 4:**

Voksne kan røre private deler til et barn hvis barnet skal få hjelp. Stell og legehjelp er eksempler på hjelp. De voksne skal forklare barnet hvorfor.

* **Kroppsregel 5:**

Et barn kan bare ta på tissen eller rumpa til et annet barn hvis begge vil det og det kjennes fint. Det er ikke lov å mase eller tvinge. Man får ikke gjøre noe vondt. Man må være sikker på at den andre vil bli tatt på.

* **Kroppsregel 6:**

Man får røre sine private deler når man er alene og det kjennes bra.